CELEX: 62021TN0340
Language: bg
Date: 2021-06-19 00:00:00
Title: Дело T-340/21: Жалба, подадена на 19 юни 2021 г. — Ryanair/Комисия

16.8.2021   
            
            
               BG
            
            
               Официален вестник на Европейския съюз
            
            
               C 329/32
            
         
      Жалба, подадена на 19 юни 2021 г. — Ryanair/Комисия
      (Дело T-340/21)
      (2021/C 329/42)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: E. Vahida, F.-C. Laprévote, V. Blanc, S. Rating и I.-G. Metaxas-Maranghidis, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 23 декември 2020 г. относно държавна помощ SA.59462 (2020/N) — Гърция — COVID-19: Обезщетение за вреди в полза на Aegean Airlines (1) и
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е, че ответникът е приложил неправилно член 107, параграф 2, буква б) ДФЕС и е допуснал явна грешка в преценката при проверката на пропорционалността на помощта спрямо вредите, възникнали в резултат от свързаната с COVID 19 криза.
               
            
                  2.
               
               
                  Второто основание е, че обжалваното решение нарушава специфични разпоредби на ДФЕС, общите принципи на правото на Европейския съюз, които са в основата на либерализацията на въздушния превоз в ЕС от края на 80-те години насам (а именно принципите на недопускане на дискриминация, на свободно предоставяне на услуги и на свобода на установяване), както и Регламент (ЕО) № 1008/2008 (2).
               
            
                  3.
               
               
                  Третото основание е, че ответникът не е открил официална процедура по разследване въпреки наличието на сериозни затруднения и е нарушил процесуалните права на жалбоподателя.
               
            
                  4.
               
               
                  Четвъртото основание е, че ответникът е нарушил задължението си за мотивиране.
               
            
         (1)  OВ C 122, 2021 г., стр. 15 и 16.
      
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (OВ L 293, 2008 г., стр. 3—20).